# Anders Adlercreutz

Anders Erik Gunnar Adlercreutz (Hèlsinki, 26 d'abril de 1970) és un arquitecte i polític finlandès d'ètnia sueca, que representa el Partit Popular Suec de Finlàndia (SFP/RKP) al Parlament de Finlàndia des de 2015.

## Carrera política

Va ser elegit al Parlament per la circumscripció d'Uusimaa a les eleccions de 2015 amb 3.337 vots. Va ser reelegit com a diputat el 2019, amb 9.425 vots, i de nou el 2023 amb 9.442 vots.
El juny de 2016, Adlercreutz va optar a la presidència del SFP/RKP, quedant segon darrere d'Anna-Maja Henriksson. Posteriorment va ser elegit vicepresident del partit, càrrec que va renovar el 2018.
El 20 de juny de 2023 va ser nomenat ministre d'Afers Europeus i Direcció de la Propietat en l'executiu encapçalat pel primer ministre Petteri Orpo.
El setembre de 2023, mentre es debatia l'oficialitat del català a les institucions europees, va ser una de les veus que van oposar-se a la mesura, forçant un ajornament de la decisió dels 27 fins al mes següent.

## Vida personal

Durant els seus anys de batxillerat va ser estudiant d'intercanvi a Portugal, a les illes Açores. A mitjans dels anys 1990, mentre cursava el grau d'Arquitectura, va estudiar a l'Escola Tècnica Superior d'Arquitectura de Barcelona dintre del programa Erasmus.
És soci principal del despatx d'arquitectes A-konsultit Oy, fundat pel seu pare Eric, qui fou col·laborador del reputat Alvar Aalto. El polític és casat amb Ia Adlercreutz i el matrimoni té 5 fills.

## Referències

* 1 2 «Kansanedustajat: Anders Adlercreutz» (en finès). Parlament de Finlàndia. Arxivat de l'original el 14 de gener 2018. [Consulta: 11 juliol 2023].
* ↑ «Valitut ehdokkaat: Uudenmaan vaalipiiri» (en finès). Ministeri de Justícia de Finlàndia, 02-06-2017. Arxivat de l'original el 23 d’abril 2015. [Consulta: 6 octubre 2018].
* ↑ «Parliamentary Elections 2019 / Results / Whole country» (en anglès). Ministeri de Justícia de Finlàndia. Arxivat de l'original el 24 d’abril 2019. [Consulta: 29 juny 2023].
* ↑ «Parliamentary Elections 2023 / Results / Whole country» (en anglès). Ministeri de Justícia de Finlàndia. Arxivat de l'original el 3 d’abril 2023. [Consulta: 29 juny 2023].
* ↑ «Anna-Maja Henriksson valittiin Rkp:n puheenjohtajaksi – "Me teimme sen. Me rikoimme lasikaton!"» (en finès). Helsingin Sanomat, 12-06-2016. Arxivat de l'original el 6 d’octubre 2018. [Consulta: 6 octubre 2018].
* ↑ «Anna-Maja Henriksson valittiin uudelleen RKP:n puheenjohtajaksi» (en finès). SFP, 27-05-2018. Arxivat de l'original el 6 d’octubre 2018. [Consulta: 6 octubre 2018].
* ↑ «Prime Minister Orpo’s Government appointed» (en anglès). Valtioneuvosto. Arxivat de l'original el 2023-06-29. [Consulta: 20 juny 2023].
* ↑ «El ministre finlandès d'Afers Europeus sorprèn parlant en català: "És massa aviat per prendre una decisió"». RAC1, 19-09-2023. Arxivat de l'original el 2023-09-27. [Consulta: 19 setembre 2023].
* ↑ «Koulutus ja kokemus» (en finès). Arxivat de l'original el 2023-09-28. [Consulta: 19 setembre 2023].
* ↑ Kuka kukin on: henkilötietoja nykypolven suomalaisista 2011 (en finès). Otava, 2011. ISBN 978-951-1-24712-8. Arxivat 2024-05-21 a Wayback Machine.
* ↑ «Ia Adlercreutz ihastui keskiajan käsitykseen kissasta – siksi hän on nyt maanviljelijä» (en finès). anna, 18-10-2022. Arxivat de l'original el 2023-07-23. [Consulta: 19 setembre 2023].

## Vegeu també

* Suomi o finès
* Llengües sami
* Història de la llengua catalana